המשמעות של אי הגשת דוחות כספיים במועד לרשויות המס גוררת אחריה אפשרות להגשת כתב אישום פלילי כנגד מי שהיה מחויב או היה אחראי להגשת הדו"חות.
המסלול הראשון הינו קנס מנהלי בגין אי הגשת דו"ח. המסלול של הקנס המנהלי מהווה תחליף לכתב אישום פלילי בעבירות טכניות כמו אי הגשת דו"ח במועד. המחיר הינו הטלת קנס במקום הגשת כתב האישום הפלילי. אפשרות זו אינה עומדת למי שכבר קיבל קנס מנהלי על אותה עבירה.
המסלול השני הינו חקירה פלילית שלאחריה יוגש כתב אישום פלילי.
הענישה הינה מגוונת ויש מקרים אף שנאשמים באי הגשת דו"חות מגיעים לעונשי מאסר והכל על פי הנסיבות.
גם במידה והוגש כתב אישום פלילי קיימות אפשרויות חילוץ מפני הענישה הפלילית בנסיבות מסוימות לדוגמא המרת כתב האישום הפלילי בכופר או הסרת מחדלים ובקשה לביטול כתב האישום.
יתירה מזו, אי הגשת דוחות כספיים במועד על אף שהיא מהווה בראש ובראשונה עבירה פלילית יש לה השלכות אזרחיות. בהיעדרו של דו"ח יכול לקבוע פקיד השומה את חיוב המס לאותה שנה, על פי מיטב שפיטתו, דבר שיגרום לחיובי מס עצומים וחסרי פרופורציה לחייב בהגשת הדו"ח.
קיימים מקרים שאין בידי מגיש הדו"ח להגיש דוחות מבוקרים על פי דרישת רשויות המס. במקרים אלו שיקול הדעת של רשות המיסים הינו רחב ביותר וקיימים מקרים שבהם קבלת הדוחות, הגם שאינם מבוקרים כדבעי, מאפשרת את הסרת החרב הפלילית מעל ראשו של החייב.
ניהול נכון מול רשויות המס עשוי לחסוך סיכון של עונשי מאסר ארוכים המתרבים בשנים האחרונות יחד עם צמצום חיובי המס אשר יושתו כנגד החייב בהגשת הדו"ח.